Joan Sigismundo Zápolya

Joan Sigismundo Zápolya edo Szapolyai (; Buda, 1540ko uztailaren 7a – Alba Iulia, 1571ko martxoaren 14a) Hungariako erregea izan zen 1540tik 1551ra eta 1556tik 1570era Joan II.a izenarekin. Gainera, Transilvaniako lehen printzea izan zen 1570etik hil zen arte.

Joan I.aren eta Elisabet Poloniakoaren seme bakarra izan zen. Sei hilabeteko adinarekin bihurtu zen Hungariako errege, aita hil eta nobleek aukeratu ondoren, baina ez zuten inoiz koroatu San Ezteberen koroarekin.

Suleiman I.a sultan otomandarrak Hungaria inbaditu eta Buda harrapatu zuen 1541ean, Elisabet eta Joani Tisza ibaiaren ekialdeko lurraldeak mantentzea ahalbidetu zien arren. Erresuma Jurgi Martinuzzik administratu zuen, Fernando I.aren agindupean Hungaria bateratzen saiatu zena. 1551n Martinuzzik Elisabet Joan Sigismundoren eskubideei uko egitera behartu zuen, Silesiako bi dukat eta 140.000 florinen truke. Elisabet eta Joan Sigismundo Polonian finkatu ziren, baina Fernandoren etsaiekin negoziatzen jarraitu zuten. Biak 1556an itzuli ziren Transilvaniara eta Joan Sigismundok sultanari omenaldia egin zion. 1568ko Adrianopoliseko itunak Hungariaren ekialdeko Joanen erregealdia berretsi zuen.

Joan katolizismotik luteranismora bihurtu zen 1562an, eta gero kalbinismora 1564an. 1569an unitarismora bihurtu zen. 1570ean, Hungariako errege hautatuaren titulua utzi eta Transilvaniako printze eta Hungariako erresumaren zatietako jaun izendatu zuen bere burua.

 Genealogia 

Kategoria:Hungariako errege-erreginak